Avertizare meteo: Cod galben de ploi, burniţă, polei și vânt puternic în București și în șapte județe.
ANM a emis, luni seara, mai multe atenţionări de fenomene meteo imediate. Sunt încadrate la categoria "cod galben". Avertizarea este valabilă pentru cinci județe și pentru Capitală.
Administraţia Naţională de Meteorologie a emis, luni seara, o serie de atenționări nowcasting Cod galben de ploaie, burniţă şi polei valabile în orele următoare în cinci judeţe din zona Munteniei, inclusiv în Capitală. Potrivit ANM, județele vizate sunt Ialomiţa, Călăraşi, Giurgiu, Ilfov, Teleorman, Caraş-Severin și Timiş. Fenomene similare vor fi semnalate până la aceeaşi oră în Municipiul Bucureşti. Meteorologii au emis o avertizare de cod galben, valabilă până la ora 23:00, vizând intensificări ale vântului care vor depăși local la rafală 55-65 km/h, izolat 70 km/h și ploaie în Caraş-Severin și Timiş (Jimbolia, Gătaia, Cărpiniș, Jamu Mare, Denta, Cenei, Banloc, Uivar, Moravița, Checea, Livezile, Foeni, Otelec, Giera).